text:
Turistanan ta keda purba nan suerte ora cu nan ta bin Aruba. Varios accidente ta sosode pasobra e turistanan ta haci cosnan robes cu e UTVnan. Cosnan cu normal nan no ta haci na nan pais, nan ta kere cu nan por haci na Aruba. Dialuna atardi dos turista cu tabata casi na final di nan trip cu offroad a accidenta. Ora cu nan a yega pariba di Lighthouse den e santo cora, a cuminsa draai haci maniobra peligroso. Pesey mes nan a perde control y e vehiculo a bolter. A bati alarma y polis cu ambulance a bay pura na e sitio. Na yegada a topa cu e dos turistanan cu ta levemente herida. Nan no tabata interesa den yudansa medico. Nan tabata tin heridanan leve y a keda di handle nan cuido despues. Ademas nan no kier paga pa e servicio. Despues cu a mira cu tur cos ta ok, ambulance y polis a bandona e sitio. E personal di seguro a handle cu nan. E UTV a bay den un pickup di e compania.
COMMENTS
0 comments


c: text/html

text:
ORANJESTAD – Garage Centraal Aruba ta anuncia cu a caba di haya un model nobo, e Hyundai Atos.
Atos a ser pensa como un mihor opcion pa esnan cu desea drenta den un auto nobo, cu un prijs economico, pero toch cu calidad solido y featuresnan conveniente. Su motor eficiente di 1.1 liter cu Automatic Transmission ta ofrece un nivel di economia tremendo, mientras su interior ta ofrece un espacio excelente den e segment aki.
E exterior di e auto ta uno cu ta demostra un cantidad grandi di detayenan moderno y dinamico, cuminsando cu un grill prominente y agresivo, sigui pa linjanan dramartico na e bandanan, y un parti atras di aspect solido. E por ta un auto compacto, pero e nivel di cuido na detayenan ta demostra un biaha mas e repoutacion solido pa locual ta design cual Hyundai ta goza di dje.
E interior di Atos en particular ta merece un mencion especial. Sea co bo ta un hoben buscando su promer auto, of un famia, Atos ta ofrece un mihor opcion, cu un style moderno di linjanan solido, y cu controlnan simpel pa haci e maneho lo mas placentero posibel. E ta agrega features manera sound system cu Bluetooth, cu controlnan na stuurwiel pa hacie ainda ma sinpel y sigur pa handle tanto radio como yamadanan di telefon. Brakesnan ABS, construccion di cabin solido, y un cantidad adicional di elementonan ta uni pa ofrece tur su ocupantenan un espacio sigur ora di subi caminda.
Finalmente, e Atos lo conta cu e nivel di calidad cual Hyundai ta conoci pe, y e respaldo solido di servicio cu Garage Centraal Aruba ta ofrece su clientela.
E invitacion ta keda pa bishita Garage Centraal Aruba pa asina check e tremendo Hyundai Atos.

robotstxt: allowed

filter: keep


text:
Movimiento Pro Derecho Humano a tene su manifestacion unda cu a haya sosten di hopi pa nan lucha. Nan a cana bay rumbo parlamento pa entrega manifiesto na un parlamentario. A haci esaki en conexion cu awe tabata dia Internacional di Derechonan Humano. E grupo a cana bay parlamento haciendo uzo di diferente poster pa expresa nan sentimento y no ta di acuerdo cu e decisionnan tuma, cual ta trece desunion.
Rosalinda Boekhoudt, miembro di Movimiento Pro Derecho Humano, a splica cu awe ta un dia di derecho humano y ta desea otro “happy day”, pero tanto bal si tur derecho ta keda riba papel so y no ta pone den practica. El a duna diferente entre otro vacunacion, derecho di votado, tin derecho humano pero tin varios trahado tin di entrega uniform e luna aki. El a indica cu door cu nan a haci uzo di derecho pa no vacuna, nan ta perde trabou.
Zulaika Croes-Dirksz, miembro di Movimiento Pro Derecho Humano, a vocifera cu ta mustra cu aki na Aruba no sa awe ta dia internacional di derechonan humano. Como ser humano tin su derechonan y e ta reconoci internacionalmente. Esunnan cu tabata bisti na blanco ta e grupo cu no ta di acuerdo di vacuna. E ta sinti cu no mester discrimina nan ni bully p’e decision cu nan a tuma. E ta kere cu un dia por uni forsa pa mas para hunto y no por laga gobernante dicidi ken si mag of ken no mag. Tin ley cu ta para tra’i hende y p’esey gobernante no por simplemente propaganda algo, laga e masa sigui nan y crea desunion.
Na parlamento den nomber di tur Alrick Tromp a entrega e manifiesto na vice-presidente Raymond Kamperveen. Prome cu el a entrega e carta, Tromp a lesa e puntonan. El a splica e motibo cu a scoge e dia di aki ya cu 10 di december 1948 Asamblea General di Nacionnan Uni a declara e 30 derechonan universal di ser humano. Meta di esaki tabata pa tur ciudadano rond mundo por biba un bida di derecho. Den e carta nan pone dicon nan no ta di acuerdo cu e vacuna, entre otro cu si no vacuna ta perde trabou, si no ta vacuna no por haya trabou y hopi mas.
Pa un cobertura mas amplio lesa e edicion di TREMPAN di mañan.


text:
Diahuebs den oranan di merdia a bini dilanti Hues e caso di asesinato na Pos Chiquito cu a tuma luga dia 15 di januari ultimo.
E caso no ta cla pa wordo trata den profundidad, pa cual representante di Ministerio Publico a pidi un otro fecha.
E acusado / sospechosnan ta personanan masha hoben mes: L.Frans; W. Vrolijk y J. Wouters.
Mirando cu reces ta na caminda y loke cu falta den e caso aki ainda, a dicidi cu e tratamento lo tuma luga profundamente dia 5 di november awo.
E victima den e caso aki tabata Leandro Ignacio, tata di un mucha homber chikito ainda, a haya un tiro mortal den cabes sinta den auto dilanti su cas.


text:
Diasabra merdia un persona canando banda di e lama na e tereno di ex Bushiri hotel a tuma nota di un curpa ta drif den lama y a drenta awa saca e curpa y reanimacion a cuminsa. A bati alarma na autoridad unda polis a presenta basta lihe y a pidi asistencia di ambulance cu urgencia. Na yegada di paramedico mucho mas no por a haci debi cu e persona lo tabatin basta rato den awa na e forma cu a topa cu e curpa. A notifica tur autoridad pa presenta na e sitio.
Ta trata di un hende homber Cesar O Vasques naci 1983.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Hanshin Tigers ku skor di 5-3
Wladimir Balentien a konektá su di 31 honron di temporada den e partido aki. Wladimir a bai di 3-2 ku 1 kareda empuha i otro anotá. Wladimir tin un promedio di .298
- Rakuten Golden Eagles a gana Chiba Lotte Marines ku skor di 6-4
Andruw Jones a bai di 4-3, ku su di 23 honron di temporada, 3 kareda empuha i 1 anotá. Andruw tin un promedio di .230
Resultadonan di Beisbòl Liga Grandi di ayera:
- Boston Red Sox a pèrdè di Pittsburgh Pirates ku skor di 4-0
- Toronto Blue Jays a pèrdè di Baltimore Orioles ku skor di 8-2
Ku e viktoria aki Baltimore Orioles a titulá kampion di nan divishon. Jonathan Schoop a konektá 1 hit den 1 turno na bate. Jonathan tin un promedio di .211
- Miami Marlins a pèrdè di New York Mets ku skor di 9-1
- New York Yankees a pèrdè di Tampa Bay Rays ku skor di 6-1
- Washington Nationals a derota Atlanta Braves ku skor di 3-0
Ku e viktoria Washington Nationals ta gana e divishon. Den e partido aki Andrelton Simmons a konektá a konektá 1 hit den 4 turno na bate. Andrelton tin un promedio di .244
- Cincinnati Reds a pèrdè di Chicago Cubs ku skor di 7-0
- Chicago White Sox a derota Kansas City Royals ku skor di 7-5
- Cleveland Indians a gana Houston Astros ku skor di 4-2
- Detroit Tigers a pèrdè di Minnesota Twins ku skor di 4-3
- Milwaukee Brewers a derota St. Louis Cardinals ku skor do 3-2 den 12 entrada
- Los Angeles Dodgers a pèrdè di Colorado Rockies ku skor di 10-4
Roger Bernadina no a mira akshon den e partido aki, tampoko Kenley Jansen
- San Francisco Giants a derota Arizona Diamondbacks ku skor di 2-1
Didi Gregorius no a konektá hit den 3 turno na bate. Didi tin un promedio di .204
- Seattle Mariners a gana Los Angeles Angels ku skor di 13-2
- Texas Rangers a derota Oakland Athletics ku skor di 6-3
- Philadelphia Phillies a pèrdè di San Diego Padres ku skor di 5-4
Partidónan di Liga Grandi pa awe:
- Los Angeles Dodgers kontra Colorado Rockies
- San Francisco Giants kontra Arizona Diamondbacks
- Boston Red Sox kontra Pittsburgh Pirates
- Toronto Blue Jays kontra Baltimore Orioles
- Miami Marlins kontra New York Mets
- New York Yankees kontra Tampa Bay Rays
- Washington Nationals kontra Atlanta Braves
- Cincinnati Reds kontra Chicago Cubs
- Chicago White Sox kontra Kansas City Royals
- Cleveland Indians kontra Houston Astros
- Detroit Tigers kontra Minnesota Twins
- Milwaukee Brewers kontra St. Louis Cardinals
- Seattle Mariners kontra Los Angeles Angels
- Texas Rangers kontra Oakland Athletics
- Philadelphia Phillies kontra San Diego Padres
Breve:
Kampionato di Beisbòl Europeo:
- Hulanda a derota Rusia ku skor di 12-1
Curt Smith a konektá 3 hit den 5 turno na bate ku 2 honron, 1 doblete, 3 kareda empuha i 4 anotá
Proksimo partido:
- Djaweps 18 di sèptèmber 13:00 ora di Kòrsou: Hulanda(5-0) kontra Alemania(3-2)


text:
Búskeda di e hóben Jean Paul Kleinmoedig.
KOMUNIKADO DI PRENSA 286 /2022
6 yüni 2022
Búskeda di e hóben Jean Paul Kleinmoedig.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hóben Jean Paul Kleinmoedig nasé na Kòrsou, di 14 aña di edat.
For di djaluna 6 di yüni 2022, alrededor di 12’or e hóben aki a logra hui for di JJIC na Kaya
Brudernan di Dongen.
Jean Paul tin e siguiente deskripshon:
Haltura: 1.80 m;
Postura: delegá;
Kara: oval;
Kabei: medio peper;
Koló di kueru : maron kla;
Koló di wowo: maron.
Na momentu ku Jean Paul a hui for di JJIC e tabatin un karson di train pretu, un flanèl pretu
ku algu di koló na e parti ariba i un slòf pretu di marka Adidas bistí.
Polis ta supliká tur persona ku por duna kualke informashon tokante di e hóben aki pa tuma
kontakto ku polis na number di telefòn 917 òf e number anónimo 108.


text:
The content originally appeared on: Diario
ORANJESTAD (AAN): Diasabra atardi na altura di Fisherman’s Huts, un cantidad di famia y conocirnan a reuni bao di un Tent poni riba beach,
pa asina Pastoor a presenta y duna un respons, cu a sigui cu bendicion di e potretnan di nan ser keri, y tambe benta un krans den lama.
Esaki ta debi cu ta recordando e hecho cu 30 aña pasa, nan sernan stima a subi lama y nunca mas a regresa.
George Faro mihor conoci como Goy, a subi lama pa bay pisca. Y el a bay cu su amigo Maikel Feliciana.
E momento di angustia cu nan a pasa aden na 1992 a pone nan keda hopi anochi sin drumi.


text:
The content originally appeared on: Diario
E di tres morto den trafico
ORANJESTAD (AAN): E condicion atmosferico riba Diahuebs segun e pronostico tabata mustra cu chens pa awacero ta aumenta riba Aruba. Y net un poco despues di 11’or, diferente area di Aruba a cuminza haya awacero. Caminda a bira muha, y trafico a cuminza move mas slow.
Diripiente pa 11:40 am, yamada a drenta na Polis pa informa cu un accident a caba di socede na e rotonde nobo di Ponton cu Watty Vos Boulevard.
E prome funcionario di Polis cu a yega eynan prome cu e patruya mes, a ripara cu ta un Truck a dal un ciclista, y el a nota cu e victima ta hopi grave, y no ta duna señal vital mas. Toch el a solicita pa presencia mas urgente di Ambulans, y tambe a pidi pa manda autoridadnan competente na e lugar, incluyendo Specialista di Trafico y personal forensico di BFTO.
Diferente unidad di Polis a yega pa asina cuminza desvia trafico, specialmente vehiculonan cu ta bin di Ponton direccion Playa.
E accident ta net na e circulo paden di e rotonde, y ta parce cu e Truck a caba di sali for di e caminda procedente di Tanki Flip.
Dos unidad di Ambulans a yega basta rapido na e lugar, y cu rapidez e Paramediconan a baha pa check e victima, pero mesora a ripara cu e nota dunando ningun señal di ta na bida. Aki ta unda cu mesora nan a pidi pa Centro di Alarma manda busca un Docter pa yega na e lugar. Como cu tin hopi trafico di hende eybanda, nan a pone un clechi blauw riba su curpa.
Testigonan a indica na Polis, cu tanto e bicicleta como tambe e Truck tabata bin di panort, esta for di e caminda di Tanki Flip.
E bicicleta mes ta uno cu ta conoci na Aruba como “bicicleta pa muher”, como cu e structura di frame di e bais ta diferente. Esun aki cu tin diferente harnas pa pone tas of caha, ta wordo describi tambe tin biaha como un “bicicleta pa haci respondi”.
Security Video Camera di un cas na Ponton a graba e accident aki, y durante oranan di atardi esaki a bira viral riba Social Media rond di e isla. E ta mustra cu e ciclista tabata core riba e asfalt (y no riba e fietspad) di e caminda di Tanki Flip pa Rotonde. El a pasa varios auto, pa asina e yega na e Rotonde. Net e momento ey tambe tin un Truck ta dunando preferencia na trafico cu ta draai riba e rotonde.
Ta trata di e Truck TR-141 cu ta un vehiculo blinda cu ta pertenece na DOMESA, y cu ta construi riba un chassis di Ford F350 Super Duty Dual Rear Wheel, cu ta basta pisa.
Specialista di Trafico lo tin di bay revisa e Security Video aki, pasobra bo ta mira cu tanto e Truck di DOMESA y e ciclista a subi e rotonde hunto. Ta bisti cu tur dos kier tuma e circulo mas mey-mey di e rotonde.
E chauffeur di e Truck kizas no sa mes cu e tin un ciclista coriendo banda di dje, y riba e video bo ta mira cu e Truck no a tuma e birada pa subi e circulo interior mas “hancho”. Pues bo ta mire cu e ta pasando hopi cerca di e cement mey-mey di e rotonde cu DOW ta yama ‘lomba di cacho’. Y net ora e ta yegando aki, ta parce cu esaki a sorprende e ciclista y el a hasta wanta na e Truck pasobra e bicicleta tambe ta bayendo pa dal den e ‘lomba di cacho’.
Aki ta unda e ciclista a pega cerca di e truck, a sali cay for di e bicicleta, y aki ta unda su cabez a bay cay net bao di e double-rear wheel. E video ta mustra cu e wielnan diki aki parti patras di e Truck a pasa riba dje.
Sinembargo ta Specialista di Trafico tin ultimo palabra den henter e investigacion, y pesey a laga confisca e Truck tambe pa mas investigacion. Como cu na e wantalodo banda dilanti tambe tin un deuk, cu tin di investiga.
Mientras tanto famianan di e victima a yega eynan, y pesey a pidi presencia di Bureau Slachtofferhulp bin duna un man.
Pa 12:25 pm, Dr. Texier a constata morto di e ciclista Franklyn E. Dirks, naci dia 25 di Juli 1958, pues tin 63 aña di edad.
Finalmente cu shersh di Aurora Funeral Home, e restonan mortal di e ciclista a wordo transporta for di e lugar di accident.
Vocero Policial suplente, Lilian Rasmijn a indica na DIARIO, cu esaki a bira e di 3 morto den trafico pa 2022, y tur di nan a socede den luna di April. E prome tambe tabata riba Watty Vos Boulevard, e di dos na Solito, y awor esaki cu relativamente ta hopi cerca tambe.
Na famianan di e fayecido, tanto DIARIO como Cuerpo Policial ta manda su mas profundo palabra di condolencia.


text:
open water
-
News
Lucien ta bolbe Aruba
Lucien Peterson na caminda pa Aruba Despues di un tremendo competencia aki na Rosario, Lucien Peterson hunto cu coach Davy…Read More »
-
News
Coach Davy ta conta di Rosario
Davy Bisslik ta conta di su experiencia como Coach pa prome biaha den un Wega.#equipoaruba #rosario2019 Posted by Comite Olimpico…Read More »
-
News
Lucien contento di su competencia
Lucien Peterson ta conta di su experiencia na e Weganan di Playa Sur Americano Rosario2019#equipoaruba #rosario2019 Posted by Comite Olimpico…Read More »


text:
For di diamars den oranan di anochi varios persona riba caminda por a tuma nota di constantemente ambulance cu sirena y e pickup. Manera cu bo wak esaki ta trata di pashent di COVID cu problema serio pa hala rosea tin cu keda transporta pa hospital.
A busca informacion di biaha for di instancianan concerni tanto den mundo medico y for di hospital a compronde cu e lista di pashentnan diamars atardi pa anochi cu tabata birando basta malo na cas tabata basta y cu ambulance mester a transporta. Manera ta conoci tin un liña di telefon di un dokter na warda cu ta bay cu un representante boluntario y asina ta haci e controlnan y notifica ambulance di adresnan pa busca e personanan cu mester di atencion medico avansa y keda transporta pa eerste hulp.
Hospital tambe tabata riba bou y asta pasa di 9’or anochi a tuma nota di e presencia di e specialista di pulmon na pia di trabou pa duna man cu e situacion andando den ICU. Te hasta un señora basta malo a keda transporta diamars anochi pa hospital relaciona cu Corona Virus. No ta descarta cu esaki ta casonan di Delta.
Manera hospital a informa diamars atardi total tin 36 persona interna di cual 6 ta den ICU, 28 riba piso general y 2 riba piso di maternidad. 8 ta vacuna y 24 no ta vacuna.
Casonan di variante delta ultimo dianan
For di bon fuente a informa redaccion di masnoticia cu e casonan aumentando ta di personanan bou di 35 y hobennan cu a bay trip ultimo dos fin di siman y te hasta den siman tras di lomba na cierto club nocturno y den menos cu 5 dia a sinti e sintoma y raporta na nan dokter y a test positivo pa variante. E problema ta cu ora a yega cas a pega mama, tata, wela, welo y te hasta tin mucha chikito a keda pega pa corona virus ultimo dianan aki. Tin te hasta un dokter a raporta un criatura basta malo bou di 10 aña.


text:
Welcome to Globalreach.org!
Training Bibliko pa kada kreyente totalmente Gratis.
GLOBALreach.org tin kursonan di evangelisashon, disipulado, i training den diferente idioma totalmente gratis. E kursonan aki ta duna bon enseñansa den e Palabra di Dios i ta e base pa training biblíko den hopi pais rònt mundu.
Tur luna, kreyentenan di mas di 170 pais ta download miles di kurso. Individualnan, gruponan chikí, klasnan di “Zondag School”, skolnan di Beibel, pastornan, tur ta uza e kursonan aki. Tur e kreyentenan aki tin e mesun meta: oumentá nan propio konosementu i komprondementu di e Palabra di Dios.
Por print mayoria di e kursonan aki. P’esei nos ta enkurashá bo pa print e kantidat di kopia ku bo ke, no ta importá kuantu!
Tuma kontakto ku Global University pa kursonan den mas di 120 idioma òf pa informashon kon pa kuminsá awe mes un Sentro di Estudio pa Evangelisashon i Disipulado (SEED) na bo iglesia òf na bo kas!
Pa mas informashon, yama e School for Evangelism and Discipleship di Global University na 1-800-443-1083.
Główny kurs
W chwili zaakceptowania Jezusa Chrystusa jako swojego osobistego Zbawiciela rozpocząłeś nowe życie. On sam jest Dawcą Życia – wspaniałego, obfitego i pełnego radości, które się nigdy nie skończy. Kurs ten, napisany przez Louise Jeter Walker pomoże ci lepiej zrozumieć, czym jest to nowe życie.


text:
KINSHASA, Congo – Na Congo-Kinshasa, sigur 44 persona a wordo mata durante accionnan di presta contra e presidente Congoles, Joseph Kabila. Esaki ta segun Human Rights Watch diamars. En total servicionan siguridad a mata 37 demostrante, kende na su turno a mata 7 agente y un militante di Kabila.
Dialuna e cantidad di morto tabata riba 20, ora cu un demostracion den e capital Congoles a bay for di man, unda cu 17 civil y 3 agente a fayece. E anochi despues y riba diamars, hopi mas victima a cay, ora cu servicio di siguridad a ataca edificionan di oposicion. Un di nan a wordo cendi na candela.
Kabila
Desde dialuna tin disturbio den e pais, pasobra e ciudadanonan ta exigi pa e presidente Congoles, Joseph Kabila baha. Desde 2001 e ta na mando y a wordo scogi dos biaha. Su presidencia ta dura te cu December, y segun ley e no mag di wordo reeligi. Segun contrincantenan politico e ta purba di wanta e proximo eleccionnan pa asina alarga su presidencia.
Congo-Kinshasa conoce ya pa varios decada un historia di violencia. Desde 1960 cu el a bira independiente di Belgica, e pais no tabata tin ningun cambio di mando pacifico. For di 1971 te cu 1997 e pais tabata yama Zaire.
Fuente: NRC


text:
ORANJESTAD – Gobièrnu di Aruba a yega na un akuerdo ku Citgo pa nan pasa e tèrminal i e refineria bèk, pa asina buska otro interesadonan pa yuda desaroyá ekonomia. Esaki ta e promé paso ku ta pèrmiti pa kuminsa negoshá ku otro interesadonan.
Den e negosashonnan aki tabata importante pa Citgo kumpli ku su trahadónan i esei a logra.
Sigur esaki ta un logro grandi ku ta bin na un bon momento mirando e preshon di Hulanda pa tuma mas medida i menasa di ‘aanwijzing’. Pero gobièrnu di Aruba ta kere den alternativa. Pesei nan ta hopi kontentu ku e paso importante aki ku ta trese un bientu fresku i oportunidat nobo pa Aruba. Pabien Aruba!
Skucha mas informashon for di e konferensia di prensa den e link abou.


text:
SANTO DOMINGO: E Asamblea di e Confederacion de Beisbol Profesional del Caribe, a acepta Diabierna e presencia di Cuba y Curaçao den e di edicion 65 di e Serie del Caribe venidero, cual competencianan lo ta na Februari 2023 na Caracas, Venezuela.
E informacion a wordo duna pa Juan Francisco Puello Herrera, kende ta Comisario di Beisbol Profesional del Caribe durante un conferencia di prensa na Republica Dominicana.
Den e reunion a wordo invita e presidentenan di e Liganan Invernal, miembronan di e Comision Organizador, como tambe e paisnan cu lo paticipa den e Serie del Caribe Caracas 2023, Panama, Colombia, Cuba, y Curaçao, ademas di e Confederacion di Peloteronan Profesional di Caribe, entre otro.
Segun Puello Herrera, e invitacion pa e dos teamnan di Cuba y Curaçao a bin for di e Comision organizador di e Serie di Caribe venidero, pasobra e edicion special 65 di e Serie del Caribe lo bay wordo hunga cu ocho team, cu ta algo cu lo socede pa prome biaha, y esey ta un logro cualitativo y cuantitativo, na fabor di e fanaticada di Baseball di Caribe.
E weganan mes lo ta den dos Stadion na Caracas, y na Venezuela ya ta trahando duro pa logra pa esaki ta un exito. A ser mustra cu Venezuela ya tin hopi experiencia pa prepara e tipo di evento asina.
E Presidente di Federacion Cubana de Beisbol, esta Juan Reynaldo Perez Pardo, y e representante di Curaçao, Jedrek Magdalena, a gradici e Liga Venezolana di Baseball Profesional pa e invitacion, como tambe henter e Confederacion de Beisbol Profesional del Caribe, pa e aceptacion cu nan a duna pa participa den Serie del Caribe di 2023.


text:
Resultado Global Baseball Match na Hapon ayera:
- Hapon a perde di Oropa ku skor di 6-2
Diegomar Markwell a habri pa e selekshon oropeo riba montikulo i a bai ku e viktoria pichando 3 entrada sin permití kareda riba 3 hit.
Yurendell de Caster a sali ‘Man of the Match’ konektando un honron di 3 kareda den di 3 entrada pa manda Oropa ariba 5-0
Curt Smith a konektá 1 hit den 4 turno na bate ku 1 kareda anotá
Resultadonan di Spring Training ayera:
- Boston Red Sox a derota New York Yankees ku skor di 10-6
Didi Gregorius no a hunga den e partido aki
- Detroit Tigers a pèrdè kontra Washington Nationals ku skor di 9-2
- New York Mets a pèrdè di Miami Marlins ku skor di 7-4
- Pittsburgh Pirates a pèrdè di Philadelphia Phillies ku skor di 3-2
- St.Louis Cardinals a derota Atlanta Braves ku skor di 6-2
Ozhaino Albies tabata tin 2 base por bola den e partido di ayera. Andrelton Simmons no a hunga den e partido aki
- Tampa Bay Rays a gana Minnesota Twins ku skor di 5-2
- Toronto Blue Jays a derota Baltimore Orioles ku skor di 5-2
Jonathan Schoop no a hunga den e partido aki
- Cleveland Indians a pèrdè di Oakland Athletics ku skor di 3-2
- Colorado Rockies a derota Seattle Mariners ku skor di 4-1
Roger Bernadina ni Jair Jurrjens no a mira akshon den e partido aki. Tin algun dia kaba ku Roger no a mira akshon. Kisas ta pa motibu di un choke ku Roger tabata tin algun dia pasa na primera base kaminda e pelotero a lástima su pols. E ekipo di Rockies mes no a duna niun informashon riba esaki
- Kansas City Royals a gana Cincinnati Reds ku skor di 5-2
Carlton Daal no a hunga den e partido aki
- Los Angeles Dodgers a pèrdè di Chicago Cubs ku skor di 4-3
- Milwaukee Brewers a derota San Francisco Giants ku skor di 6-3
- San Diego Padres a pèrdè di Kansas City Royals ku skor di 4-3
- Texas Rangers a empatá ku Chicago White Sox na 4 kareda
- Los Angeles Angels a pèrdè di Arizona Diamondbacks ku skor di 6-5
Partidonan di Spring Training pa awe:
- Baltimore Orioles kontra St. Louis Cardinals
- Boston Red Sox kontra Pittsburgh Pirates
- Detroit Tigers kontra Houston Astros
- Miami Marlins kontra Minnesota Twins
- Philadelphia Phillies kontra Detroit Tigers
- Toronto Blue Jays kontra Tampa Bay Rays
- Washington Nationals kontra New York Mets
- Seattle Mariners kontra Oakland Athletics
- Chicago White Sox kontra Texas Ranges
- Colorado Rockies kontra Milwaukee Brewers
- Kansas City Royals kontra Cleveland Indians
- Chicago Cubs kontra Los Angeles Angels
- Cincinnati Reds kontra Arizona Diamondbacks
- Atlanta Braves kontra New York Yankees
- San Francisco Giants kontra Chicago White Sox
Breve:
- Jurickson Profar aktualmente ta huntu ku e ekipo di Texas Rangers na nan kampamentu di Spring Training. E ekipo ke pa Jurickson ta huntu ku su koleganan di ekipo i tambe pa trese un kambio den e rutina di e programa di rekuperashon ku Jurickson ta aden.
- Picher di Texas Rangers, Yu Darvish a risibí un di dos opinion riba un leshon ku e pelotero a risibí algun dia pasa. Segun dòkter David Altchek e tambe ta rekomendá Darvish pa hasi e operashon di Tommy John. E ekipo di Texas Rangers lo buska un di tres opinion awor serka dòkter James Andrews. Apesar di esaki e gerente general di Texas Rangers a bisa ku e ta kere ku e picher lo tin ku opera a ménos ku informashonnan nobo sali na kla.
- E ekipo di Tampa Bay Rays a yega na un akuerdo di dos aña pa Liga Menor ku picher Jonny Venters. Venters tabata ku e ekipo di Atlanta Braves pero no a picha for di 2012 pa motibu di tres operashon di Tommy John.


text:
KOMUNIKADO DI KUERPO POLISIAL KÒRSOU Dos detenshon pa ladronisia dos hòmbernan sospechoso un di 19 aña di edat i otro di 25 aña di edat
KOMUNIKADO DI KUERPO POLISIAL KÒRSOU
163 / 2017
18 mei 2017
Dos detenshon pa ladronisia
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis a detené dos hòmber sospechoso pa ladronisia, esaki despues ku nan a kibra bentana i drenta den un kas na Mahuma.
Djaweps 18 di mei 2017, alrededor di 13.45 or, Sentral di Polis a risibí yamada di un kaso di ladronisia ku ta tumando lugá na un kas na Mahuma. Mesora a dirigí un unidat na e sitio. Na yegada di e patruya na e sitio e dos sospechosonan a nota esaki i a sali kore. E agentenan a start ku un persiguishon tras di e sospechosonan i a logra detené nan. Durante di nan persiguishon e agentenan a hasi uso di nan arma reglamentario i los un tiru di atvertensia.Ta trata di e dos hòmbernan sospechoso: T.R.G.H.J. di 19 aña di edat i V.W. di 25 aña di edat, ámbos nasé na Kòrsou. E duo a keda presentá dilanti di un fiskal ouksiliar ku a ordená nan enkarselamentu pa mas investigashon.


text: Angela Dorothea Merkel (n. Angela Dorothea Kasner, dia 17 di yüli 1954 na Hamburg) ta un politiko aleman ku ta sirbi desde 2005 komo kansier di Alemania (na alemán: Bundeskanzlerin). El a fungi komo lider di oposishon di 2002 pa 2005 i komo lider di e partido Union Kristian Demokratiko (CDU) di 2000 pa 2018.[1] E ta un miembro di e partido CDU i e prome muhe pa okupa e puesto di kansier di Alemania. Ta referi frekuentemente na Merkel komo e de facto lider di e Union Oropeo i e muhe mas poderoso na mundu.[2][3]


text:
ORANJESTAD (AAN): Den fin di siman Aruba Taekwondo Bond "ARTBO" a organisa les di Poomsae pa e atletanan.
E les a wordo duna pa Master David Dubero y Master Melvin Rasmijn. Aruba tin solamente un atleta cu ta Jennifer Baez Garcia cu ta participando den Poomsae y cu ta rank # 6 di Mundo den su categoria.
Mirando cu Poomsae ta den weganan Olimpico ARTBO kier stimula mas atleta di Aruba pa participa den eventonan di Poomsae. Master Melvin Rasmijn y Master David Dubero a tuma e encargo over pa guia e atletanan pa sigui train nan pa e proximo evento di Poomsae.
Moices Fernandez Presidente di ARTBO a splica tur hende presente unda nan kier yega cu Poomsae pa motiva mas atleta pa cuminsa participa den Poomsae si nan no ta interesa den bringa combate. E proximo training ta dia 21 y 28 di Mei 2022.
https://diario.aw/categories/noticia/deporte/artbo-kier-stimula-mas-atleta-di-aruba-pa-participa-den-eventonan-di-poomsae#sigProId3b16f8c275


text:
Durante conferencia di prensa di Gobierno di Aruba dialunamainta, Prome Minister Evelyn Wever-Croes a anuncia e ‘Conferencia 35 aña Status Aparte – Aruba Ta Di Nos Tur’. E aña aki ta conmemora cu 35 aña pasa Aruba a haya su Status Aparte dentro di Reino Hulandes. Dia 1 di Januari 1986, Aruba a drenta e Status diferente aki y esaki ta locual cu a contribui na e exito di Aruba. Diferente Gobierno y Parlamento, un tras di otro a contribui na e exito cu awe nostur ta biba aden, nos dushi Aruba.
Na comienso di e aña aki, danki na Minister Xiomara Maduro como Minister di Cultura, a transmiti un serie di programacortico titula ‘35 aña Status Aparte – Un lucha cu a marcahistoria’. Durante di e programanan aki señor Nelson Oduber a brinda informacion riba diferente parti importante di e lucha di Status Aparte y kico esaki a nifica pa Pais Aruba.
Prome Minister a duna di conoce cu lo cera e aña aki cu un di dos conmemoracion di e importante acontecimento historicoaki cu un otro evento informativo y educativo. Gobierno di Aruba ta organisa un Conferencia ‘35 aña di Status Aparte – Aruba Ta Di Nos Tur’, durante cual lo reflexiona riba e 35 añanan cu a transcuri, lo analisa unda nos tabata, unda nos ta y unda nos lo kier yega como pais. 35 aña di Status Aparte a trece nos caminda cu nos ta awo pero ta hunto nos mesterdetermina con nos ta duna contenido na e futuro di Aruba y suStatus Aparte.
Lo elabora riba kico Status Aparte a nifica pa Aruba, kico tur nos a logra y con nos ta awor. Tambe lo analisa con Aruba a desaroya riba tereno economico, social, educacional y cultural.
Lo tin como invitado representantenan di diferente sector y varios ex-mandatario cu a ocupa posicionnan importantedurante e ultimo 35 aña cu a transcuri.
Prome Minister a accentua tambe cu e medidanan di COVID19 ta vigente ainda, p’esey e invitadonan lo mester ta limita. Lo pasa e Conferencia via medianan tradicional y social pa asina henter Aruba por sigui e Conferencia ‘35 añaStatus Aparte – Aruba Ta Di Nos Tur’ cu lo tuma luga diamarsdia 23 di november di 9’or pa 12’or di merdia. Pronto lo dunamas informacion di esaki. Keda pendiente.


text:
Despues di lunanan di preparacion intensivo Kimberly Julsing ta cla pa enfrenta e reto na Miss Universe 2018 na Bangkok,...Read more
Diadomingo awor, dia 2 di december 2018, musiconan lo bini hunto na veld di Madushi Stars, pa e di tres...Read more
Stephen Hillenburg, creador di e popular serie di comiquita 'Sponge Bob' a fayece diamars na edad di 57 aña. Hillenburg...Read more
Maluma ta anuncia su retiro for di escenario pa “alimenta su alma” “Mi mester di un poco di tempo pa...Read more
ROMA, Italia- E cas di moda Dolce & Gabbana ta wordo acusa di discriminacion na China pa motibo di su...Read more
Dialuna, 19 di november 2018 pa 6.30 p.m. lo tin un tremendo show den Cas di Cultura. E lo ta...Read more
E exitoso grupo di Zuid- Korea, BTS a wordo critica door di un organisacion hudiu di derechonan humano pa a...Read more
CALIFORNIA, Merca- E candelanan mortal cu ta extende na California ta obliga e evacuacion di cientos di miles di residente...Read more
Mariem Velazco, Miss Venezuela Internacional 2017, a gana e di ocho corona pa Venezuela, certamen di beyesa cu e aña...Read more
TOKIO, Japon- Bou di un shelo blauw, como 1000 persona tabata t’ey na e Santuario Meiji na Tokio, pa asina...Read more
E ta conoci bou di e nomber di Sinead O'Connor, pero awo e ta yama Shuhada E cantante Irlandes, conoci...Read more
VANCOUVER, B.C., Canada - E rapper Canades Jon James, a muri durante e filmacion di un video musical na momento...Read more
Rodrigo Alves a transforma su cara asina tanto cu cirugianan estetico cu e ta ireconocibel den comparacion cu su documento....Read more
Nos artistanan local Zyon y Janiro conhuntamente cu Chris Strick "Ridlaz" di Curacao a lansa un tema musical nobo y...Read more


text:
ORANJESTAD – E hecho cu ta Aruba so a wordo cambia di nivel mas halto pa Covid19 e siman aki pa Centers for Disease Control (CDC) and Prevention, no a cay bon pa nos. Esaki pasobra tur e atencion a bay riba Aruba. Analisando e panorama mundial, e portal aki a nota por lo menos 60 portal internacional di tur parti di mundo, cu a ‘single out’ Aruba como e ‘unico’ pais e aña aki te awor, cu a bira ‘peligroso’ pa biaha debi na Covid19. Normalmente ora cu anuncia nos cu mas pais, e agencianan di noticia ta scohe un of otro di e paisnan, y e atencion no ta asina ‘’pisa’ riba nos isla. Pero e biaha aki Aruba a resalta como e unico pais, cu ta haci e sla mas fuerte, manera cu por a compronde. Esey lo tin su consecuencia sigur pa no solamente Mericanonan, pero ta avisa otro paisnan tambe di e notificacion aki di Aruba su status, segun e portal aki a wordo informa.
LOCALMENTE
Localmente manera cu e portal aki a raporta caba, instancianan oficial manera AHATA y ATA y ATIA a raporta nan preocupacion caba riba e tema aki, y tabata notable cu esaki no tabata un sorpresa pa ningun di nan. Cada uno a duna nan opinion riba e tema, variando di 'nos a avisa cu esaki lo sosode', te na 'cancelacionan a cuminsa bira mas', te na 'nos tin cu traha awor pa nos baha di e lista ey'. Depende di e instancia, nan a relata segun nan informacion y relacion cu e tema.
MIAMI – Despues di un siman di anticipacion, e disturbio conoci como Ciclon Potencial #2 a bira Tormenta Tropical Bonnie. E momento cu a nota un circulacion tabata awe mainta despues di 8'or , -cu ainda National Hurricane Center tabatin'e registra como un potencial-, unda cu a localisa e tormenta 230 miya oost zuid oost di Nicaragua, cu un velocidad di 40 miya pa ora y moviendo west cu velocidad di 20 miya pa ora. E tormenta a causa hopi comocion pa islanan ABC, unda cu a prepara pa su pasada como un tormenta, pero esaki danki Dios no a materialisa y e la hala y no a haci daño particular. A pronostica si cu ta despues cu e pasa nos, cu e lo por a haya e forza necesario debi na e condicionan y ubicacion mas den laman cayente y sin estorbo di tera.
MIAMI - E avion military Mericano tipo Hurricane Hunter, NOAA 42, di apodo ‘Kermit’, a lanta buelo di Merca diadomingo mainta direccion Barbados, unda cu lo prepara pa e mission pa vigila e tormenta di nomber 94L, dialuna merdia. Un di dos mission ta programa pa diamars mainta. E avionan aki ta specialisa pa bula den e tormenta y ta ekipa pa colecta dato necesario pa cu e tormenta. E intencion ta pa e scientificonan abordo colecta data importante pa cu e tormenta aki cu tin potencial pa bira e di dos tormenta of horcan di temporada aki, cu nomber Bonnie. E hecho aki ta mustra e seriedad di e tormenta aki, pa un avion wordo manda den dje y vigila esaki. Te cu diadomingo atardi, e chensnan pa desaroyo tabata 70%, cu impacto riba islanan Caribense di e.o. Trinidad y Barbados, birando un hecho entre diamars y diaranson.
WASHINGTON – Corte Supremo di Merca a anula e ley historico di permiti abortus riba nivel nacional conforme e sentencia di Roe vs Wade di 50 aña pasa. Esaki ta nifica cu cada estado independientemente por dicidi riba e derecho di aborto. E sentencia ta uno historico cu por tin consecuencia grandi pa varios estado cu automaticamente lo haci aborto illegal. E sentencia tabata 6 voto pro y 3 contra. E ley ta mantene e ley di Missisipi cu ta prohibit tur aborto unabez pasa 15 siman, cu algun excepcion medico.
ORANJESTAD – Un ola tropical riba e parti oost di oceano Atlantico ta wordo vigila di cerca pa National Hurricane Center. Ainda e ta produciendo un serie di yobida desorganisa hunto cu tormenta. E condicionan Ambiental ta aparece bon pa desaroyo di e sistema aki den e proximo dianan. Ta premira cu e por desaroya den un depression tropical na comienso of mitar di otro siman. E ta moviendo den direccion di laman Caribe cu velocidad di 16 miya pa ora, y e chens pa formacion dentro di 5 dia ta basta halto, poni na 60%.
\WASHINGTON – Varios aeroliña Mericano mester scrap nan buelo of laga cierto rutanan completo cay debi na un escases di piloto. Asina e portal luchtvaartnieuws.nl ta raporta. Aeroliñanan manera American, Delta, United a kita di aeropuertonan chikito di nan ruta. Durante e crisis di corona un cantidad di piloto a keda sin trabou pero aworaki cu cos ta drechando, tin problema pa atrae piloto. Cierto aeroliñanan a cuminsa ofrece aumento di salario pa asina hacie mas atractivo. Otro aeroliñanan manera Southwest tambe tin problema. No ta conoci si e problema aki lo afecta Aruba. A tuma contacto cu representantenan di turismo di Aruba pero no a logra contacto ainda.
DEN HAAG – Gobierno Hulandes ta bay corta den e cantidad di buelo na Schiphol. E mester entrega por lo menos 10%, y ta papia di por lo menos 50 mil buelo menos pa 450 mil buelo pa aña. Asina fuentenan gubernamental ta raporta na media Hulandes diahuebs. Banda di e caos cu personal, tin tambe e problema awor di exceso di zonido cu ta mas serio cu inicialmente a pensa.


text:
ORANJESTAD – E director di Fundacion Lotto pa Deporte Robert Tuitt a wordo poni riba non-actief desde dialuna. For di fuente fidedigno, noticiacla a confirma cu for di dialuna e trahadonan tambe a wordo informa. E director no por actua y of firma na nomber di e fundacion por lo pronto. Un decision cu e hunta di supervision a tuma. E motibo exacto no ta conoci si. Pero ta un hecho cu e directiva ta esun cu a tuma e decision.
CAMBIO DI HUNTA
Tabata aña pasa October cu Lotto a conoce un cambio di hunta, ora cu e mandatario di deporte Endy Croes a bishita e facilidad. E minister a nombra cinco miembro nobo pa e Hunta di Supervision di Lotto pa Deporte den persona di Robert Maduro como Presidente, Kenneth Bikker Vice presidente, Eric Mohamed Miembro, Michael Lopez Miembro y tambe Michael Varis Miembro.
ORANJESTAD – Parlamentario pa partido Raiz, Misha Raymond a informa diabierna cu e ta apoya matrimonio di mesun sexo y cu e ta cofirmante hunto cu parlamentario Miguel Mansur di un ley di niciativa pa haci esaki un realidad. Segun Raymond, Cu fin di juni ta yega na clausura di luna di orguyo, Plataforma Raiz kier manda un palabra di elogio na miembronan Parlamentario Misha Raymond y Minister Geoffrey Wever trahando pa un sociedad inclusivo. E hecho cu un parlamentario di partido di coalicion ta co-firmante ta interesante mirando e posicion di e partner di coalicion MEP, cu a mustra den pasado caba cu nan no ta cla pa un ley manera cu esaki a keda proponi aworaki. Hasta den partido di oposicion actual AVP tabatin resistencia tempo cu e partido tabata na mando algun tempo atras.
ORANJESTAD - Prome minister Wever-Croes diahuebs mes a contesta Simar nan carta, cu e meta pa contra aresta nan (di Simar) carta. Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa. Prome Minister a contesta e carta mesora indicando tambe cu e ta considera cu ta importante pa contra-aresta esakinan inmediatamente.
ORANJESTAD – ‘Gobierno a wordo desagradablemente sorprendi, pa e anuncio di WEB awe mainta, sin cu a haya aprobacion di gobierno, mientras nos ta na mesa cu WEB y Elmar riba e tema aki” tabata e prome reaccion di prome minister Evelyn Wever riba e anuncio di aumento di tarifa di awa diahuebs mainta. WEB den un comunicado a anuncia diahuebs mainta cu e tarifa di awa lo conoce un aumento entrante 1 di juli 2022, esta diabierna awor. Esaki a gara hopi hende di sorpresa y awor, -segun e prome mandatario -, e propio gobierno tambe.
ORANJESTAD – Aunke cu e situacion di tempo no ta mustra mes pisa cu a premira, gobierno ta mantene e Shelter in Place toch pa awe diaranson atardi 6pm, te cu diahuebs mainta 6am. Loke si a dicidi diferente, ta cu ta definitivo cu no ta prolonga e Shelter in Place y ta pone cu Aruba por ‘bolbe’ na normalidad atrobe entrante diahuebs mainta. Esaki ta conta sigur pa comercio primordialmente. Asina prome minister Evelyn Wever Croes a bisa diaranson atardi 5’or durante un conferencia di prensa actualisa riba e tema di mal tempo. A duna un splicacion di e situacion di tempo y ta mustra cu ta solamente awacero y poco strena cu lamper lo haya y cu pa 10’or awe nochi caba, e pior lo mester a pasa.
ORANJESTAD – Entrante 12 di diaranson merdia, Aruba ta bou di codigo cora, cu ta e codigo maximo den caso di emergencia pa Aruba. Y den cuadro di e yegada di e mal tempo, posibel tormenta tropical, esaki tabata necesario. Asina prome minister Evelyn Wever a informa durante un conferencia di prensa extraordinario diaranson mainta.
ORANJESTAD – Diamars un mayoria den Parlamento a aproba e ley Normering Topinkomens, osea e asina yama Wever-Croes norm. Esaki a sosode cu votonan di partidonan di coalicion MEP y RAIZ y di e partido di oposicion Accion21. Esaki ta nifica cu Aruba oficialmente ta cumpli cu un condicion mas pa asina gobierno por duna 5% di salario bek na su trahadonan entrante luna di juli 2022. E ley ta regula e maximo cu un hefe di un compania semi gubernamental of gubernamental por gana, y esaki no por surpasa e 130% di e salario di un minister of prome minister. Ta premira si awor, cu algun compania lo por hiba gobierno Corte, debi cu nan tin contractonan pa e salario cu nan ta trahando pe actualmente. Algo cu gobierno ta na altura di dje. “


text:
Pa krea un kuenta privá òf pa negoshi bo tin mester di un number di CRIB. Bo no tin number di CRIB ainda? Pasa e ora ei promé na Belastingdienst Caribisch Nederland pa pidi esaki. Si komo dunadó di trabou bo traha un kuenta pa mèldu ousensia na trabou i pidi pèrdida di salario, bo mester usa bo number di CRIB i e adrès di meil di bo negoshi.
Bai na MijnCN i primi riba ‘account aanmaken’. Despues di a pasa den tur e pasonan, MijnCN ta kontrolá bo datonan. Den kasonan eksepshonal esaki por dura te ku tres dia, pero normalmente bo ta risibí un lenk di aktivashon mesora via e-mail. Bo ta aktivá bo kuenta dor di primi riba e boton blou ‘activeer account’ den e e-mail. Despues bo por log in ku bo adrès di e-mail i kódigo sekreto. E video aki ta splika bo paso pa paso kon bo ta krea i aktivá un kuenta. Of lesa di asaki den e stappenplan.
Bo tabatin un kuenta anteriormente pa entregá bo inkomstenbelasting online? E ora ei bo mester krea un kuenta nobo i pidi un kódigo di verifikashon. Ku e kódigo di verifikashon akí bo ta konfirmá bo identidat na Belastingdienst Caribisch Nederland, despues di kua nan ta konektá bo datonan na bo kuenta di MijnCN nobo. Tambe pa e uso di e servisionan online di SZW ta obligatorio pa verifiká bo kuenta. Wak e video akí pa mira kon bo ta pidi un kódigo di verifikashon. Of lesa di asaki den e stappenplan.
Pa èkstra protekshon di bo èkstra nos ta konsehá bo pa aktivá e 2-Factor Authenticatie. Si bo usa e servisionan online di SZW, 2-Factor Authenticatie ta obligatorio. Wak e video akí pa mira kon bo a aktivá esaki. Of lesa di asaki den e stappenplan.


text:
A pidi presencia di polis den Pagaistraat na Playa pa un supuesto pelea. Na prome instante a papia di dos guy contra un pero na yegada no a topa cu nan como cu nan a bandona sitio caba. E homber a indica cu a push’e y cu e tin rasca na su pia.
Den careda di 5:30 pm, polis a topa cu un persona para na cura y visibelmente agredi. E ta conta cu un persona a bin regla cuenta cu ne pa motibo di potret indecente manda na su pareha y cu no a cay den bon tera.
E homber a bin reclama cu a manda potret indecente na su pareha y cu e no ta acepta e tipo di actonan aki. A cuminsa un discucion cu a termina na agresion. E homber a pusha e otro y consecuentemente el a haya algun rasca na pia. Na su defensa e ta bisa cu e no tin contacto cu pareha di e homber aki y cu e conoce unicamente e ruman homber di dicho dama. E no sa di cua potret ta papiando y cu e no tin contacto alguno cu e pareha di e homber aki pero e sa ken e ta si.
E agresor a presenta te na pia di trabou pa asina reclama e homber di e supuesto potretnan cu el a manda su pareha. Na yegada, polis a tuma dato di tur cos. Mucho mas no por a haci na sitio mirando cu nan a bandona sitio, pero tin atencion di polis como cu ta trata di un persona conoci pa husticia.


text:
Diabierna atardi a tuma lugar na YMCA Dakota, weganan final di basketball categoria C mucha homber cual weganan a wordo organiza pa IBiSA.
Semi final:
Despues cu scolnan a enfrenta otro den weganan di eliminacion, weganan di semi final y final a tuma lugar unda cu prome wega di semi final tabata entre Colegio Nigel Matthew y Maria Colege 1 cual wega a wordo gana pa Colegio Nigel Matthew cu score di 11-9.
E di dos wega di semi final tabata entre John Wesley College y Colegio San Augustin 1 y aki Colegio San Augustin 1 ta bay cu e victoria cu score di 7-4.
Tres y cuater lugar:
Wega pa di tres y cuater lugar tabata entre Maria College 1 y John Wesley College y aki Maria College 1 a score 8 punto contra 3 di John Wesley College y asina Maria College ta gana e wega aki y ta keda na di tres lugar, lagando asina John Wesley College na di cuater lugar.
Final:
Wega final pa campeon y sub campeon a tuma lugar entre Colegio Nigel Matthew y Colegio San Augustin 1.
Den un bon wega e muchanan di Colegio San Augustin 1 a score 13 punto contra 7 di Colegio Nigel Matthew y asina ta titula campeon di basketball categoria C mucha homber, mientras cu Colegio Nigel Matthew ta keda como sub campeon.
IBiSA ta felicita tur scol cu a participa na e torneo aki y cu a haci esaki grandi un biaha mas y tambe na e finalistanan, campeon y sub campeon di torneo di basketball categoria C mucha homber.
Pa mas informacion, por sigui IBiSA riba facebook y tambe riba Instagram.


text:
ORANJESTAD – Manera cu ta conoci dialuna 13 di december a tuma luga e ultimo reunion entre sindicatonanSADA, SIWA, UEA, OPPA, SPA, VWI, ALVAST, STT, FTA, SIMAR, SEPPA y Gobierno di Aruba. E reunion akia tuma luga mientras cu trahadonan di sector publico y semi publico tabata manifesta entre otro pa para e recortedi 12.6% den nan salario. E decision cu a tuma ta cu Gobierno lo dialoga cu Hulanda y contesta e peticiondiaranson. Sinembargo Hulanda a indica cu te diabiernapor atende e peticion cual ta pone cu Gobierno no tin un contesta ainda riba e peticion di sindicatonan.
Na diferente ocasion Prome Minster a splica cu no ta keda naGobierno di Aruba pa para e recorte na e momentonan akicomo cu e ta den man di Hulanda. Locual a inicia como un muestra di solaridad y ayudo financiero pa esnan cu mas tabatin necesidad di dje na momento cu Covid a yega Aruba, awor ta un condicion di parti di Hulanda pa Aruba sigui ricibie sosten di likides cu nos isla tin necesidad di dje.
No obstante e situacion aki, Gobierno di Aruba ta desea pa cada trahado publico por ricibi nan salario completo. Pa cualta haye importante pa reuni cu sindicatonan y cu Hulanda pa yega na un solucion mas pronto cu ta posibel.
Despues di a dialoga ampliamente cu Secretario di Estado sr. Raymond Knops, Gobierno ta pone sindicatonan na altura di carta di sr. Knops cu ta indica cu diabierna Hulanda lo tuma un decision riba e peticion aki di Aruba. Pa cual Gobierno di Aruba no por contesta e peticion di sindicatonan den e tempo acorda, sino despues di diabierna venidero unabes cu Hulandatrata e peticion aki.
Gobierno di Aruba ta keda habri pa continua den dialogo cu sindicatonan pa yega na un acuerdo mutuo den cuadro di e tema di e recorte salarial.


text: ORANJESTAD – E siman aki IMF su mission team cu ta evalua Aruba ta di bishita pa asina por reuni cu varios instancia y asina haya informacion actual di e situacion financiero y economico di Aruba. Na inicio di e bishita, Minister di Finansa a reuni cu e team pa splica riba e retonan cu tin riba finansa publico y kico ta wordo haci riba e tereno aki na bienestar di Aruba. Cu e informacion actualisa, e mission team ta prepara pa e evaluacion financiero y economico den forma di un Article IV mission cu lo tuma lugar den 2023.


text:
Oranjestad- October 11, 2021 – Estudionan ta indica cu (1) den cuatro (4) hende muher den nos comunidad, cu haya nan menstruacion, no por carga e gasto pa e productonan sanitario necesario. Cu esaki den mente Rode Kruis Aruba a inicia e Proyecto: “Menstrual Hygiene Products”.
E proyecto ta yuda conscientisa e comunidad ariba e problematica aki y tambe ta yuda colecta producto di hygiene femenino pa Rode Kruis por traha pakete pa entrega na teeners y mama hoben, mensualmente.
Aruba Bank ta consisti di 75% empleadonan femenino y a wak e iniciativa aki como un bunita oportunidad pa pa duna un man na un grupo di damas cu mester di ayudo.
Entre e empleadonan a logra colecta un cantidad substancial di producto di hygiene femenino pa aporta na e causa.
Gerencia di Aruba Bank ta orguyoso di e sosten y e comprencion cu e coleganan femenino y masculino a duna na e proyecto y ta aplaudi e iniciativa aki di Rode Kruis Aruba.


text:
Direktiva
E direktiva di e fondo di penshun ta responsabel pa maneho di e fondo di penshun i pa ehekushon di e areglo di penshun. Pago di penshun na personanan ku derecho riba penshun tambe ta kai bou di esaki.
Nos direktiva ta konsistí di kuater miembro. Dos di nan ta postulá pa e representashon di dunadónan di trabou gubernamental riba e islanan BES. E otro dos miembronan di direktiva ta postulá pa organisashonnan sindikal di trahadónan ku ta tuma parti na e konsulta di sektor Hulanda Karibense.
Ta nombra e miembronan di direktiva kada bes pa un periodo di kuater aña i por bolbe nombra nan na final di e periodo ei. Por bolbe nombra nan un di dos bia bou di sierto kondishonnan.
E direktiva ta traha ku un roster di renunsia. Asina ta evitá ku final di e mandato pa tur kuater miembro di direktiva ta kai den e mes aña.
E direktiva ta konsistí di:
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Polítika Global Tokante Uso di Dato Personal
USO DI DATO PERSONAL
Mayoria di e kontenido di e website akí ta aksesibel sin ku e usuario tin ku registrá komo tal i sin ku e tin ku manda ningun informashon pa nos. Sinembargo, tin algun opshon ku ta disponibel solamente pa usuario registrá, usuario ku entregá sierto petishon òf solisitut, òf usuario ku un kongregashon di Testigunan di Yehova a manda nan datonan via jw.org. Ta a base di bo konsentimentu nos ta prosesá bo datonan personal. Den sierto kaso, lei por duna nos base legítimo pa sigui prosesá bo datonan asta si bo hala atras bo konsentimentu, basta nos hasi esei konforme loke lei ta rekerí al respekto.
Ora bo manda dato personal pa nos riba e website, nos ta usa e datonan ei solamente pa kumpli ku e meta ku nos a indiká na bo na momento ku bo a entregá nan. E metanan ei por ta, entre otro:
Kuenta. Nos por usa e adrès di e-mail ku bo duna ora bo habri un kuenta riba e website akí, pa tuma kontakto ku bo pa un ke otro asuntu relashoná ku bo kuenta. Por ehèmpel, si bo lubidá bo nòmber di usuario òf password i bo pidi asistensia pa por log in, lo bo risibí asistensia via un mensahe mandá na e adrès di e-mail ku tin den bo perfil di usuario.
Solisitut. Bo por usa e website akí pa entregá solisitut, i bo kongregashon tambe por usa e website akí pa entregá un solisitut pa bo. Den un kaso asina, lo usa e datonan suministrá solamente pa prosesá i trata e solisitut i pa otro meta atministrativo ku ta relashoná ku esei. Nos lo por kompartí e datonan riba bo solisitut ku otro sukursal òf organisashon afiliá di Testigunan di Yehova den diferente pais, si esei ta nesesario pa por prosesá bo solisitut.
Donashon. Si bo hasi un donashon di sèn online, nos ta tuma bo nòmber i informashon di kontakto. Pa risibí donashon via tarheta di krédito, nos ta traha ku algun kompania akreditá ku ta ofresé servisio di prosesamentu di pago online ku ta traha a base di polítika di taya mundial riba tereno di siguridat i privasidat di dato. Nos por risibí informashon finansiero, manera bo number di tarheta di krédito òf number di kuenta di banko, ku ta nesesario pa prosesá bo donashon, i nos por manda e informashon nesesario pa e kompanianan ku ta ofresé e servisio di prosesamentu ei. E manera ku nos ta protehá bo datonan ora di prosesá bo donashon ta kumpli ku e normanan internashonal di siguridat ku industria di tarheta di pago ta apliká (Payment Card Industry Data Security Standard, òf “PCI DSS”). E entidat ku risibí e donashon ta warda un registro di e transakshonnan finansiero pa mínimo dies aña. Den e transakshonnan ei tin entre otro e fecha, e montante i e método ku bo a usa pa hasi e donashon. Nos ta warda e datonan akí pa nos por kumpli ku norma di kontabilidat i respondé kualke pregunta ku lo bo por hasi nos durante e periodo menshoná. Nos lo no tuma kontakto ku bo pa pidi mas donashon.
Petishon pa Mas Informashon òf un Kurso di Beibel. Via nos website, bo por pidi mas informashon tambe, òf un kurso di Beibel. Nos lo usa e datonan personal ku bo manda ku bo petishon solamente pa kumpli ku e petishon spesífiko ei. Nos por kompartí bo datonan ku otro sukursal òf organisashon afiliá di Testigunan di Yehova, si esei ta nesesario pa kumpli ku bo petishon.
Otro meta. Bo por manda dato personal (manera bo nòmber, adrès di pòst i number di telefòn) pa otro meta tambe ku no ta pa habri kuenta, manda solisitut i hasi donashon. Den kada kaso, lo splika bo ta pa kiko nos ta invitá bo duna nos informashon. Nos lo no usa bo informashon pa niun meta ku nos no a splika ora bo a duna nos bo datonan.
Nos ta kompilá, warda i usa e datonan personal akí solamente pa e meta pa kua bo a manda nan, i nos lo warda nan solamente durante e tempu nesesario pa kumpli ku e metanan ei òf otro meta legítimo ku por tin. Si den un kaso asina bo disidí di no manda sierto dato ku nos a pidi, kisas lo bo no por haña akseso na sierto parti di e website òf nos lo no por atendé bo petishon.
E datonan ku bo manda huntu ku bo petishon òf solisitut ta aksesibel pa esnan ku ta prosesá dato, pa kumpli ku e meta ku kua ta prosesá e datonan, i/òf pa personal di asistensia tékniko ku tin tarea relashoná ku operashon i mantenshon di e sistema tékniko. Nos no ta duna niun otro persona bo datonan personal a ménos ku (1) esei ta nesesario pa nos por brinda e servisio ku bo a pidi, i nos a informá bo kompletamente ku nos ta bai pasa bo datonan pa tal persona; (2) di buena fe nos ta konvensí ku, pa kumpli ku un òf mas lei òf regla di gobièrnu, ta rasonablemente nesesario pa nos kompartí e informashon ku otro persona òf entidat; (3) nos tin ku hasi esei pa kumpli ku un petishon di outoridatnan di kadena hudisial; òf (4) esei ta nesesario pa konstatá i prevení froude, en konekshon ku asuntu di siguridat òf tékniko. E echo ku bo ta usa e website akí ta nifiká ku bo ta di akuerdo pa nos kompartí bo datonan personal ku tersero, pero solamente ku e metanan menshoná. Bou di ningun sirkunstansia nos lo no bende, troka ni hür ningun dato personal ku bo manda.
TRANSFERENSIA DI DATO PA EKSTERIOR
E organisashon religioso ta funshoná mediante diferente entidat lokal ku tin rònt mundu. Algun di e servernan ku e website akí ta riba dje ta ubiká na Merka. Nos por transferí bo datonan pafó di e pais kaminda bo ta biba, inkluso kisas pa un pais kaminda e leinan ta ofresé un otro nivel di protekshon di dato, i no ta den tur kaso e nivel di protekshon di dato ei lo ta ekivalente na esun di e pais kaminda bo ta biba aktualmente. Ora nos ta traha ku bo datonan personal i transferí nan, nos ta tuma medida formulá spesífikamente pa protehá bo datonan. Pa loke ta tur organisashon afiliá di Testigunan di Yehova òf ku ta apoyá nan trabou, nos ta spera di nan ku nan ta kumpli ku nos polítikanan pa protekshon di dato i ku e lei- i reglanan di gobièrnu vigente riba tereno di dato personal.
Na momento ku bo bishitá e website akí i komuniká ku nos elektrónikamente, esei ta enserá ku bo ta bai di akuerdo pa nos transferí bo datonan pa otro teritorio na e manera deskribí aki riba.
BO DERECHONAN
Ki ora ku nos prosesá dato personal, nos ta tuma medida rasonabel pa hasi sigur ku bo datonan personal ta kuadra i keda aktualisá, pa e meta ku kua a kompilá nan. Dependiendo di e pais den kua bo ta biba i e leinan pa protekshon di dato ku ta na vigor ei, bo por tin e siguiente derechonan relashoná ku e datonan personal ku bo a manda pa nos:
Bo por pidi informashon tokante kon ta kompilá i usa bo informashon personal, konforme e leinan ku ta na vigor lokalmente;
Bo por pidi pa haña akseso, korigí, kita òf blòkia un informashon personal di bo si e ta inkompleto òf si e no ta korekto;
Si bo tin base legítimo pa esei, bo por entregá un opheshon tokante prosesamentu di bo informashon personal i pidi nos pa no sigui prosesá bo datonan mas.
Si e pais kaminda bo ta biba tin lei pa protekshon di dato ku ta aplikabel i bo ta deseá di korigí, kita òf haña akseso na bo datonan personal, bo por haña e informashon di kontakto riba e página di Data Protection Contacts.
Ora e data controller konserní risibí bo petishon por eskrito, i despues ku bo presentá sufisiente prueba di bo identidat i sufisiente informashon pa nos por identifiká kua ta bo datonan personal, e data controller lo pone den balansa tantu e interes ku e individuo tin di aksesá, korigí òf kita e dato komo e interesnan legítimo di e organisashon, konsiderando entre otro si e organisashon su derecho di libertat religioso i di praktiká religion por bin den peliger si kumpli ku e petishon, i asina evaluá e petishon na un manera hustu. Si tin ku hasi kualke kambio, nos lo notifiká tur tersero tambe ku a risibí e datonan.
Tene kuenta ku si lei ta eksigí pa prosesá bo datonan òf si tin otro base legal pa keda sin kita nan, kisas lo no kita bo datonan. Por ehèmpel, mantené dato riba base kontinuo tokante un individuo su státus komo Testigu di Yehova ta di interes pa e organisashon religioso. Si deshasí di e informashon ei, esei lo stroba e organisashon indebidamente di ehersé su derecho di kreensia- i práktikanan religioso. Ora di disidí si nos por kumpli ku un petishon pa kita dato personal, nos ta mará na loke e leinan aplikabel ta eksigí di nos relashoná ku dunamentu di informashon òf wardamentu di dokumento. Serka bo instansia lokal ku ta supervisá protekshon di dato personal tambe bo por entregá keho tokante e manera ku a prosesá e datonan ku bo a duna via e website akí.
Polítika Global Tokante Uso di Dato Personalpolitika-global-tokante-uso-di-dato-personalPolítika Global Tokante Uso di Dato PersonalPolítika Global Tokante Uso di Dato PersonalPolítika Global Tokante Uso di Dato Personal


text: Diahuebs mainta a drenta informe di cu a haya un hende benta den mondi banda di e “uitkijkpost” na Bubali Plas, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un trahador di e sub contratista di Setar cu ta haciendo trabao canto di caminda cual nan a sinti su falta y a sali buske y a hay’e benta abao den e yerba banda di caminda bayendo pa e uitkijk post na e Bubali Plas. Nan ta sospecha cu e lo a haya un ataka, na yegada di e ambulans nan a atende e victima y a transporte pa hospital.


text:
Hose Figaoria, abogado y vice presidente di FTA, ta duna conseho pa tur nan miembro pa vacuna pa asina economia di e pais, locual ta turismo y mirando e porcentahe halto ta creciendo, nan ta conseha pa asina tur cos por bay acuerdo di maneho.
Sinembargo e ta derecho di cada hende, derecho di trahado y no por exigi pa un hende pa vacuna si no tin ley cu ta indica esey. Si tin un ley cu ta bisa pa vacuna, esey t’e unico forma pa trahado obliga pa tuma un vacuna. E ta un linea fini si mishi cu derecho contitucional, tampoco e dunado di trabou por duna sancion.
Te ainda no tin obligacion, si por bisa cu si tur hende vacuna e por yuda e pais y mehora e situacion, pero no por bay mas leu, solamente encurasha un persona, si e mester mas informacion, pero no haci e situacion mas dificil sino yega na un acuerdo.
Hopi trahado no ta conoce nan derecho of nan leynan, e ta bisa cu esey ta dificil pa esnan cu no tin sindicato, den e caso aki ta recomenda pa yega na busca mas informacion, pa keda busca un guia of conseho pa e ta miho prepara. Nan ta compronde cu tin presion fuerte, pero mester sa derechonan.
E ta compronde cu tin hopi duda den comunidad, pero ta importante e parti conscientisacion, tin argumento valido di e parti informacion, pero e falta di conocemento ta hunga un rol cu hende ta bay en contra di e vacuna., pa miedo of opinion personal.
Nan di FTA ta purba guia sin forsa e persona pa tuma un desicion, pero e ta keda na cada hende y e responsabilidad cu kier tuma. Por bisa cu si cu casonan ta sigui baha y mester tene na cuenta cu no por perhudica pa e turismo cay.


text:
“2022 JCI Conference of America”
“2022 JCI Conference of America”
JCI Willemstad i JCI Dutch Caribbean por mira bèk riba un konferensia “JCI Conference of America 2022” eksitoso. E konferensia ku a tuma lugá aki na Kòrsou di 18 te 22 di mei último na World Trade Center, a konta ku partisipashon di alrededor di 300 lider hóben i senadornan di 30 diferente pais.
Na e anochi di apertura, a hiba palabra entre otro Promé Minister di Kòrsou señor Gilmar Pisas, Presidente mundial di JCI, senador Argenis Angulo, Vice Presidente ehekutivo di JCI enkargá ku e Area di Amérika (Sur, Norte i Canada) i Karibe, senador Alejandra Castillo i Presidente di e komishon organisadó, senador Shaneida Alcendor.
Durante oranan di dia e partisipantenan a partisipá na e diferente reunionnan ofisial, kursonan di liderazgo i tayernan rekreativo. Durante oranan di anochi delegadonan a asistí na aktividatnan sosial manera e asina yamá “Global Village” na Mathey Werf, kaminda kada pais por a presentá nan kultura na diferente manera, ku kuminda, kos dushi, bebida i artefaktonan típiko. Esaki tur aña ta un anochi hopi gusta! Partisipantenan a gosa tambe di “Curaçao Night” na Landhuis Chobolobo kaminda nan por a haña ‘tour’ den e destilería di likùr, gosa di un tremendo fiesta i algun plato típiko di Kòrsou. E último anochi tabatin e seremonia di klousura kaminda a duna premio na e personanan ku a destaká den kompetensia di debate i spich, tambe a premia miembronan, organisashonnan i proyektonan ku a sobresalí den e área di Amérika i Karibe. Na final di e bunita konferensia a pasa e bandera di JCI pa organisashon nashonal di Colombia, en bista ku na 2023 e konferensia lo tuma lugá na Santa Marta, Colombia.
Aparte di a asistí na e eventonan menshoná, e delegadonan a probechá di e oportunidat pa eksplorá nos dushi Kòrsou i bai bèk nan pais ku rekuerdonan bunita di eksperensianan di nos dushi isla di Kòrsou. Medionan sosial di por lo ménos 30 diferente pais ta dòrna ku potrètnan di nos dushi isla i nòmber di Kòrsou sigur lo keda rekordá den e próksimo añanan, pues un gran promoshon turístiko pa Kòrsou.
JCI Willemstad i JCI Dutch Caribbean ta yama danki na e tim organisadó ku tabata bou di presidensia di Shaneida Alcendor. Danki na Presidente Mundial Argenis Angulo, Vice Presidente ehekutivo Alejandra Castillo, direktiva di JCI i delegadonan pa a konfia JCI Willemstad i JCI Dutch Caribbean ku organisashon di e promé konferensia presensial despues di 2 aña. Tambe gradisimentu ta bai na tur partnernan ku a kontribuí i hasi e konferensia aki posibel, espesialmente Curaçao Tourist Board, Bureau Telecommunicatie en Post, MCB, FLOW, Algemeen Pensioenfonds van Curaçao, Curaçao Airport Holding, Curaçao Ports Authority, Selikor, Softweb Creations, Landhuis Chobolobo, Curinde, Korpodeko, Samsom, Cafe Barista, Deurwaarderskantoor Ramazan, Fantasy Arts, C3 Critical Communication Caribe i Lab de Med. Por último, danki na pueblo di Kòrsou kompletu ku a kontribuí pa demostrá nos bishitantenan ku Kòrsou ta dushi di bèrdat!


text:
Despues di balonnenoptocht y na puntonan strategico motorunit a eherce su controlnan.
Mas o menos 130 vehiculo a wordo para y controla.
A detene 6 chofer coriendo bou influencia di alcohol di cual 2 di nan nan rijbewijs a wordo ingevorderd ( A kita nan rijbewijs)
Un chofer a risibi multa pa nenga di para ora a dune un señal pa stop.
Un chofer a risibi multa pa core sin rijbewijs y documentonan cu no ta na ordo.
A confisca un total di 6 brommer cu no tawatin nan papelnan di belasting ni seguro na ordo.
Un total di 23 multa a wordo reparti.


text:
KRALENDIJK- ‘Beach & Dive Resort Grand Windsock Bonaire’, a habri ofisialmente djabièrnè último. Ta trata di un kompleho di apartamentu moderno i luhoso, situá na Belnem. Diferente di e doñonan di e kompleho luhoso di apartamentu tabata presente pa e okashon spesial. Ta trata di 72 villa priva, bar, bich i e parti di sambuyamentu ta huntu ku e villa nan.
Durante e parti ofisial, Jochem Dragt, kende ta presidente di e direktiva a papia tokante kon tur kos a bai i awor un bunita área kaminda ta Windsock. Charles Vos, e mènedjer general tambe a ekspresá kon kontentu nan ta ku e logro.
E ta komienso di un bunita resort i awor ta kontinuá ku mas ideanan. Covid-19 a hasi su impakto riba e trabounan, sinembargo nan a kana yega final si, nan a menshoná. Na añ 2019 nan a risibí e promé turista, sinembargo debí na e pandemia mester a sera e lugá un temporada.
Diputado James Kroon i direktor di TCB, Miles Mercera tambe tabata presente pa e okashon spesial.


text:
KOMUNIKADO DI KUERPO POLISIAL KÒRSOU Tópiko: Kontròl di tráfiko.
KOMUNIKADO DI KUERPO POLISIAL KÒRSOU
no.: 374 / 2016
Fecha: 3 novèmber 2016
Tópiko: Kontròl di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djárason 2 di novèmber 2016, entre 09.00 ‘or pa 12.00 ‘or polis a tene kontròl di tráfiko riba Kaminda Rignald Recordino. Durante di e kontrol aki polis a kontrolá 116 vehíkulo di kual 2 vehíkulo a keda transportá ku kran pa Kura. Un total di 26 prosès verbal a wòrdu partí pa e siguiente infrakshonnan:
Kore ku glas dilanti di plak 01
Kore sin seguro bálido 06
Kore sin reibeweis bálido 05
Kore sin faha di seguridat 09
Kore sin belasting paga 02
Kore sin karchi di kùr bálido 03
E kontròlnan aki ta kontinuá.


text:
Ora ku un persona fayesé, tin hopi kos di hasi i kos di pensa pa sernan kerí. Banda di prosesá e fèrdrit, bo sernan kerí mester regla vários asuntu práktiko i aki e pregunta kiko e deseonan di e defuntu lo tabata ta hopi importante.
Morto a kai… Kiko awor?
Ora morto kai semper mester yama un dòkter promé, pa e por konstatá morto. Asina esaki sosodé, yama El Tributo: 737 5277.
Famia tin ku haña serka e dòkter 3 karta ku tin ku entregá na e representante di El Tributo ora bin buska e defuntu. Por fabor kita tur prenda i otro propiedat di balor for die e defuntu.
Yamami bèk
Bo ta deseá mas informashon? Yena bo nòmber i number di telefòn. Nos ta yama bo bek mas pronto ku ta posibel.


text:
Un total di 17 persona a cuminsa cu e Fall Course di e programa BeYourOwnBoss (BYOB). Esaki ta e programa di certificacion na nivel di MBO diseña specialmente pa yuda e futuro empresario mehora nan habilidad pa haci negoshi. Ta ofrece BYOB pa di tres biaha e aña aki. Esaki ta posibel door di un colaboracion entre Colegio EPI y Qredits Aruba.
Diferente na e curso anterior cu a tuma luga den februari cu tabatin un duracion di 2 luna, e Fall Course ta dura 3.5 luna. E 17 cursistanan aki lo sigui e Fall Course di BYOB, di september te december. E curso ta consisti di lesnan digital, den cua e participante ta haya instruccion y guia door di educadornan profesional cu conoce e mundo di negoshi moderno. Cada participante ta haya un mentor cu lo duna guia pa asina e cursista logra cumpli cu su tareanan y yega na e metanan pa completa e programa. Na final e cursistanan tin cu presenta nan idea pa negoshi (pitch) pa asina ricibi nan certificado.
A introduci e curso aki na februari di e aña aki caminda un total di 32 cursista a participa y conclui e curso exitosamente. Sinembargo, varios interesado no a logra participa na e prome periodo aki di BYOB ya cu e cuponan a yena hopi lihe. Pa atende cu e demanda, Colegio EPI y Qredits Aruba a dicidi di ofrece e programa atrobe, esta e Fall Course aki. Despues di un encuentro informativo cu a sirbi di introduccion pa tur participante, nan lo tin les dos biaha pa siman parti atardi/anochi den Colegio EPI su Open Leercentrum (OLC).
Ta desea e cursistanan aki hopi exito! Pa mas informacion bishita Colegio EPI su Facebook page of esun di Qredits Aruba, of tuma contacto cu Colegio EPI su Business Center na telefon 525-8742 of via e-mail [email protected]


text:
Un portada elegante y glamuroso pa e edicion di Focus Digital Magazine di juni cu e pareha, Marc Anthony Agrela do Nascimento y Nicole Coto. Despues di a conoce otro a sigui e prome ‘date’ cual tabata na CB Smith Park na Pembroke Pines. E tabata un Mini Golfing sigui pa un dinner. Un fun fact di e dia aki tabata cu Nicole a pasa casi den luz cora. Durante un vacacion cortico na Las Vegas despues di 1 aña y 11 luna cu nan a conoce otro, Marc a propone matrimonio na Nicole den un forma magico. Nan a celebra nan union matrimonial dia 22 di april 2022 na Half Moon Bay na California, cu ta e estado faborito di Nicole. Marc y Nicole ta comparti algun detaye hopi special di nan compromiso y matrimonio den e revista di e luna aki.
E Prome Santa Comunion ta un di e celebracionnan cu tin un significacion hopi special den e seno di e famia Catolico. E ta un motibo di felicidad pa e muchanan y nan sernan keri, cu ta acompaña nan durante e bunita ceremonia aki. E ta un dia cu ta keda graba pa semper den nan curason. E mayornan di Athina y Viva Fernandez, Marcello Petrocchi y Crystalyne Kock, a yega di comparti cu FOCUS algun di e momentonan cu tin un significacion hopi special. E ocasion aki ta un otro experiencia extraordinario, cu ta e Prome Santa Comunion di nan yiu(nan).
Ademas di e celebracionnan special y memorabel den edicion di juni, tin un highlight cu Giovanny Geerman cu tin e rol di tata y mama alabes. E beyesa Zury Ruiz cu ta bisa dicon e ta merece loke el a logra na Egipto. Un inspiracion ta e hoben di 13 aña di edad, Anaël Misiedjan, cu su logro impresionante di 33 medaya den su deporte di turnen y awo den apenas dos aña cu landamento sincronisa. E artista Gustavo Nouel cu ta apoya e intercambio cultural di pintamento di ‘street portraits’ logrando e mes hopi exito riba e plasanan renombra cu su arte.
Lo sigui elabora mas di e interesante contenido FOCUS Digital Magazine di e luna di juni den e siguiente posts durante e dianan venidero. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)